Selv om Allan Kuhn kunne løfte mesterskabspokalen sammen med Malmö FF i sidste sæson, kunne klubben ikke længere bruge danskeren, som bare fik en enkelt sæson i trænersædet, og nu er arbejdsløs. Men måske er den tidligere AaB-træner på vej mod et nyt udlandseventyr. Ifølge det skotske medie Daily Record er Allan Kuhn blandt kandidaterne til jobbet som manager i den skotske storklu Glasgow Rangers, hvor trænersædet blev ledigt fredag, da klubbens tidligere manager Mark Warburton fik lov at gå fra sin kontrakt. BT har været i kontakt med Allan Kuhn, som ikke ønsker at kommentere historien, men ifølge Daily Record siger rygterne altså, at danskeren har sendt sin ansøgning af sted.

Opsummering:
Rygter siger, at den tidligere AaB-træner har søgt job hos Glasgow Rangers.